b'\n_START_ARTICLE_\nNaruto Uzumaki\n_START_PARAGRAPH_\nNaruto Uzumaki (jap. \xe3\x81\x86\xe3\x81\x9a\xe3\x81\xbe\xe3\x81\x8d \xe3\x83\x8a\xe3\x83\xab\xe3\x83\x88) je lik iz animeja in mange fran\xc5\xa1ize Naruto, ki jo je ustvaril Masashi Kishimoto. Naruto je eponimni protagonist serije in najstni\xc5\xa1ki nind\xc5\xbea iz izmi\xc5\xa1ljenega mesta Konohagakure. Some\xc5\xa1\xc4\x8dani Naruta zasmehujejo zaradi Devetorepa \xe2\x80\x93 zlobnega bitja, ki je napadlo Konohagakure in ki je zape\xc4\x8dateno v Narutovem telesu. Da bi se uveljavil, si prizadeva postati voditelj mesta \xe2\x80\x93 hokage. Njegova vesela in razposajena osebnost mu omogo\xc4\x8da, da se zlahka spoprijatelji z drugimi nind\xc5\xbeami svojega mesta ter tudi z nind\xc5\xbeami iz drugih mest. Naruto se pojavlja v filmih te serije in v drugih medijih, povezanih s to fran\xc5\xa1izo, vklju\xc4\x8dno z videoigrami in izvirno videoanimacijo._NEWLINE_Pri ustvarjanju Naruta v za\xc4\x8detnem delu serije je Kishimoto ohranil lik kot "preprostega in neumnega", hkrati pa mu dodelil veliko lastnosti idealnega junaka. Kishimoto mu je dodal kruto preteklost, da bi mu ustvaril tema\xc4\x8dno stran. Mnogokrat je menjajo\xc4\x8d razli\xc4\x8dna obla\xc4\x8dila dodelal Narutovo podobo, da bi s tem zagotovil ve\xc4\x8djo pritegljivost za zahodno ob\xc4\x8dinstvo in la\xc5\xbejo ilustrativnost. Kishimoto je za drugi del zgodbe svoj na\xc4\x8drt spremenil tako, da se ta pri\xc4\x8dne dve leti in pol po prvem delu. Narutu je v originalni animirani seriji posodila glas Junko Takeuchi, v angle\xc5\xa1kih razli\xc4\x8dici pa Maile Flanagan._NEWLINE_Naruto ostaja zelo priljubljen znotraj Naruto-fanovskih krogov, kar je razvidno iz njegove visoke priljubljenost v raznih anketah. V prodaji je veliko blaga, ki temelji na Narutu, vklju\xc4\x8dno s figuricami in obeski za klju\xc4\x8de. Lik Naruta je bil ve\xc4\x8dkrat pohvaljen s strani anime in manga publikacij. \xc4\x8ceprav ga nekateri vidijo kot stereotipnega manga in anime protagonista, primerljivega z drugimi iz drugih sh\xc5\x8dnen mang, hvalijo njegova osebnost in osebnostni razvoj.\n_START_SECTION_\nOpis\n_START_PARAGRAPH_\nNaruto Uzumaki je predstavljen kot mladostnik s \xc5\xa1pi\xc4\x8dastimi blond lasmi in modrimi o\xc4\x8dmi. Pogosto nosi oran\xc5\xbeno trenirko. Po njegovi nind\xc5\xbea diplomi nosi tudi naglavni trak, ki ozna\xc4\x8duje njegovo pripadnost kot nind\xc5\xbea Konohe. V drugem delu mange nosi novo obleko kot posledica njegove telesne rasti. Devetorep, zape\xc4\x8daten v njem, vpliva na videz njegovega telesa tako, da mu je v bitki podoben. Sprva Naruto ka\xc5\xbee le majhne spremembe, kot so ostri zobje in kremplji, a se mu pozneje razvije tudi rde\xc4\x8d rep iz lisjakove \xc5\xbeivljenjske energije ali \xc4\x8dakre. Rde\xc4\x8da \xc4\x8dakra za\xc4\x8dne obdajati njegovo telo; ko se pojavijo \xc5\xa1tirje repi, se Narutova kri za\xc4\x8dne spajati s \xc4\x8dakro, kar obarva vse njegovo telo rde\xc4\x8de. Ko se pojavi \xc5\xa1esti rep, je videti, kot bi Naruto nosil lisjakovo okostje. Ko Naruto prevzame nadzor nad lisjakovo \xc4\x8dakro, je sposoben ohraniti in uporabljati svojo trenutno obliko. Kot nind\xc5\xbea Naruto nosi veliko oro\xc5\xbeja, vendar se v boju opira predvsem na svoje jutsuje, zlasti je dobro izurjen v izdelavi klonov sebe.'